**ОБЩИНСКА ИЗБИРАТЕЛНА КОМИСИЯ – ВАРНА**

**ПРОТОКОЛ**

№ 20 / 05.10.2015 г.

Днес 05.10.2015 г. в гр.Варна се проведе заседание на Общинска избирателна комисия – Варна. На заседанието присъстваха:

Председател: Велин Марков Жеков

Зам.-председател: Дарина Димитрова Илиева

Мария Тодорова Тодорова

Секретар: Мюмюне Мехмедова Билялова

Членове : Красимир Нанев Коев

Гергана Янкова Георгиева

Румяна Денчева Цветкова

Живко Петков Калев

Емилия Христова Стефанова

Петя Куртева Прокопиева

Пенка Стоева Бакалова

Галя Петрова Димитрова

Орхан Мехмед Мехмед

Мая Николаева Димитрова

**На заседанието не присъстваха:** Костадин Борисов Бандутов, Иван Любчев Иванов, Мартин Иванов Пеев

Председателят на комисията откри заседанието,а зам.-председателят Д.Илиева установи присъствие на 14 члена на ОИК-Варна и наличие на кворум. Председателят на комисията запозна присъстващите с проекта за дневен ред, като след разисквания единодушно с 14 *гласа ЗА* бе приет следния дневен ред:

1. Жалба с вх.№ 280/01.10.2015 г.

2. СИК кметство Тополи.

3. Закриване на СИК.

**По точка първа от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 14 гласа „ЗА", ОИК-Варна взе следното решение:

РЕШЕНИЕ № 248-МИ

Варна 05.10.2015г.

ОТНОСНО: Жалба с вх.№ 280/01.10.2015 г.

С вх.№ 280/01.10.2015 г. в ОИК-Варна е получена жалба от Милен Борислав Ралчев, представляващ местна коалиция „Живот за Варна“, относно твърдяно нарушение на чл.181, ал.1 от ИК, изразяващо се в блокиране на официалния сайт на местаната коалиция, използван за провеждане на предизборна кампания за местни избори, провеждащи се на 25.10.2015г. в Община Варна.

Към искането е приложено и копие от жалба към Варненска окръжна прокуратура с молба за образуване на досъдебно производство.

ОИК-Варна не разполага със специални познания относно констатиране на твърдяното нарушение на изборното законодателство, изразяващо се в умишлено блокиране на сайт и няма разследващи функции по закон. В тази връзка, за да се произнесе по твърдяното нарушение, ОИК-Варна следва да изчака резултат от проверка на компетентните органи.

На основание чл.87,ал.1, т.1 и т.22 ОИК-Варна,

РЕШИ:

Изпраща по компетентност до Варненска окръжна прокуратура жалба с вх.№ 280/01.10.2015г.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**По точка втора от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 14 гласа „ЗА", ОИК-Варна взе следното решение:

РЕШЕНИЕ № 249-МИ

Варна 05.10.2015г.

ОТНОСНО: СИК кметство Тополи

С вх. № 288/05.10.2015г. в ОИК-Варна е постъпило писмо във връзка с чл. 90, ал. 1 и чл. 37, ал. 1 от ИК, относно наличие на необходимия брой заявления за разкриване на ПСИК на територията на кметство Тополи.

На основание чл. 87, ал. 1, т.5 и т.7, вр. чл. 90, ал.1 и чл. 37, ал.1 от ИК, ОИК-Варна

Р Е Ш И :

1. Формира и утвърждава номер на ПСИК на територията на кметство Тополи, Община Варна за местни избори, провеждащи се на 25.10.2015г. в Община Варна, с № 03 06 00 399.

2. Определя състав от седем на брой членове за ПСИК кметство Тополи.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**По точка трета от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 14 гласа „ЗА", ОИК-Варна взе следното решение:

РЕШЕНИЕ № 250-МИ

Варна 05.10.2015г.

ОТНОСНО: закриване на СИК

С вх. № 290/05.10.2015г. в ОИК-Варна е постъпило уведомление от управителя на „СБОБАЛ-ВАРНА“ЕООД, с което уведомява, че не е налице необходимият брой хоспитализирани за образуване на секция.

На основание чл. 87, ал. 1, т.1, вр. чл. 9, ал.7 от ИК, ОИК-Варна

Р Е Ш И :

1. Закрива СИК № 0306 02 393 и анулира издадените удостоверения на членовете на секционноизбирателната комися.

2. Утърждава в списъка на резервните членове, членовете на закритата СИК.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Поради изчерпване на дневния ред заседанието на ОИК-Варна бе закрито в 13:15 часа.

Председател:

Велин Жеков

Секретар:

Мюмюне Билялова